Διαδίκτυο

thumb|Οπτικοποιημένη αναπαράσταση διαφόρων διαδρομών (routes) διαμέσου ενός τμήματος του διαδικτύου
Το **Διαδίκτυο** (**') είναι ένα παγκόσμιο σύστημα διασυνδεδεμένων δικτύων [[Ηλεκτρονικός υπολογιστής|υπολογιστών]], οι οποίοι χρησιμοποιούν καθιερωμένη ομάδα πρωτοκόλλων, η οποία συχνά αποκαλείται "[[TCP/IP]]" (αν και αυτή δεν χρησιμοποιείται από όλες τις υπηρεσίες του διαδικτύου) για να εξυπηρετεί δισεκατομμύρια χρήστες καθημερινά σε ολόκληρο τον κόσμο. Οι διασυνδεδεμένοι ηλεκτρονικοί υπολογιστές ανά τον κόσμο, οι οποίοι βρίσκονται σε ένα κοινό δίκτυο επικοινωνίας, ανταλλάσσουν μηνύματα (πακέτα) με τη χρήση διαφόρων πρωτοκόλλων (τυποποιημένοι κανόνες επικοινωνίας), τα οποία υλοποιούνται σε επίπεδο [[Υλικό|υλικού]] και [[λογισμικό|λογισμικού]]. Το κοινό αυτό δίκτυο καλείται **διαδίκτυο**.

Η εμφάνιση του διαδικτύου αποτελεί μια πολύ σημαντική καινοτομία στην τεχνολογία.
* Έχει συμβάλλει στη δημιουργία μιας παγκόσμιας αγοράς και το ποσοστό της έγκρισης του διαδικτύου ξεπερνά τους 4000 χρήστες ανα ώρα ( e Marketer,1999) 
* Επιτρέπει στους ανθρώπους σε όλο τον κόσμο να επικοινωνούν και αποτελεί σημαντικό μέσο για τη διεξαγωγή των επιχειρήσεων. (F. T. Rothaermel, S. Sugiyama)
* Παρέχει έναν μηχανισμό για τη δημιουργία κοινοτήτων η οποία θεωρείται ως μια ομάδα όπου τα άτομα αλληλοϋποστηρίζονται, ανταλλάσσουν απόψεις, έχουν κοινά συμφέροντα και κοινό στόχο (Fernback & Thomson, 1995)
* Χαρακτηρίζεται και ως κοινότητα του μυαλού που υποδηλώνει τη συντονισμένη δράση που αποσκοπεί σε κοινό στόχο και εκφράζει την ψυχική ζωή των ανθρώπων
* Διευκολύνει την έρευνα των μελετητών και χαρακτηρίζεται από διάφορα οφέλη που τους προσφέρει σε σχέση με αυτούς που δεν μπορούν να έχουν πρόσβαση.
* Είναι προσιτό αλλά συγχρόνως ποιοτικά διαφορετικό από τις άλλες μορφές σύνδεσης όπως το τηλέφωνο, το [[ραδιόφωνο]] και την τηλεόραση.
* Συντελεί στη διευκόλυνση και στη διεξαγωγή ψυχολογικών και κοινωνιολογικών πειραμάτων καθώς αποτελεί ένα φθηνό και πρακτικό μέσο χωρίς όμως να σημαίνει ότι αντικαθιστά την υψηλή εγκυρότητα και αποδοτικότητα κατα την επαφή πρόσωπο με πρόσωπο αν και όπως παρατηρήθηκε υπάρχει μια πτώση στην κατ’ ιδίαν επαφή.(Goyder, 1985) 

== Το διαδίκτυο και η επικοινωνία ==
Σύμφωνα με την προσέγγιση της "[[ιντερνετοφιλία]]ς" (ένα μείγμα κλασικής "πλουραλιστικής" προσέγγισης και [[τεχνολογικός ντετερμινισμός|τεχνολογικού "ντετερμινισμού"]]), το διαδίκτυο, αλλά και η [[ψηφιακή τεχνολογία]] γενικότερα, έχουν την ικανότητα να δημιουργούν "[[εικονικούς χώρους]]", "[[εικονικές κοινότητες]]", όπου παύουν να υφίστανται οι κοινωνικές και πολιτιστικές διαχωριστικές γραμμές που υπάρχουν στον πραγματικό κόσμο και που τα παραδοσιακά μέσα επικοινωνίας αδυνατούν να ξεπεράσουν εύκολα. Η επικοινωνία μέσω του διαδικτύου καθίσταται άμεση και αμφίδρομη. Δίνεται η δυνατότητα σε κάθε χρήστη ηλεκτρονικού υπολογιστή συνδεδεμένου στο διαδίκτυο, να πληροφορηθεί αλλά και να πληροφορήσει ανταλλάσσοντας απόψεις μέσω ενός πιο συμμετοχικού και λιγότερο ελεγχόμενου διαύλου επικοινωνίας. Οι χρήστες αποκτούν ολοένα και περισσότερο την ιδιότητα του παγκοσμίου πολίτη. Υπάρχει έντονη τάση, ήδη από την αρχή της εμφάνισής του διαδικτύου, να θεωρείται ένα άκρως [[δημοκρατία|δημοκρατικό]] μέσο μαζικής επικοινωνίας, το οποίο αποδιαμεσολαβεί την επικοινωνία και καθιστά ισχυρότερο τον μέσο άνθρωπο, καθώς δίνει στον τελευταίο τη δυνατότητα πρόσβασης σε μεγάλο όγκο [[πληροφορία|πληροφοριών]] συγκεντρωμένων σε ένα "χώρο" και τη δυνατότητα της προσωπικής επιλογής των πληροφοριών αυτών. Συνεπώς, η βασική θέση της προσέγγισης αυτής είναι ότι το διαδίκτυο θα εκδημοκρατίσει την [[κοινωνία]] με το να βελτιώσει την επικοινωνία καταργώντας την ανάγκη για διαμεσολάβηση.

== Η τεχνολογία του διαδικτύου ==
Το διαδίκτυο είναι επικοινωνιακό δίκτυο που επιτρέπει την ανταλλαγή δεδομένων μεταξύ οποιωνδήποτε διασυνδεδεμένων υπολογιστών. Η τεχνολογία του είναι κυρίως βασισμένη στη διασύνδεση επιμέρους δικτύων ανά τον κόσμο και σε πολυάριθμα πρωτόκολλα επικοινωνίας. Στην πιο εξειδικευμένη και περισσότερο χρησιμοποιούμενη μορφή του, με τον όρο διαδίκτυο περιγράφεται το παγκόσμιο πλέγμα διασυνδεδεμένων υπολογιστών και των υπηρεσιών και πληροφοριών που παρέχει στους χρήστες του. Το διαδίκτυο χρησιμοποιεί [[Μεταγωγή πακέτου|μεταγωγή πακέτων]] και τη [[στοίβα πρωτοκόλλων]].
Σήμερα, ο όρος διαδίκτυο κατέληξε στο να αναφέρεται στο παγκόσμιο αυτό δίκτυο. Για να ξεχωρίζει, το παγκόσμιο αυτό δίκτυο γράφεται με κεφαλαίο το αρχικό 'Δ'. Η τεχνική της διασύνδεσης δικτύων μέσω μεταγωγής πακέτων και της στοίβας πρωτοκόλλων ονομάζεται [[διαδικτύωση]]. Ωστόσο συνεχίζει να εξελίσεται με τον καιρό

== Η ιστορία του διαδικτύου ==


Οι πρώτες απόπειρες για τη δημιουργία ενός διαδικτύου ξεκίνησαν στις [[ΗΠΑ]] κατά τη διάρκεια του [[ψυχρού πολέμου]]. Η [[Ένωση Σοβιετικών Σοσιαλιστικών Δημοκρατιών|Σοβιετική Ένωση]] είχε ήδη στείλει στο διάστημα τον δορυφόρο [[Σπούτνικ 1]] κάνοντας τους Αμερικανούς να φοβούνται όλο και περισσότερο για την ασφάλεια της χώρας τους. Θέλοντας λοιπόν να προστατευτούν από μια πιθανή πυρηνική επίθεση των Ρώσων δημιούργησαν την υπηρεσία προηγμένων αμυντικών ερευνών ''ARPA'' (Advanced Research Project Agency) γνωστή ως [[DARPA]] (''Defense Advanced Research Projects Agency'') στις μέρες μας. Αποστολή της συγκεκριμένης υπηρεσίας ήταν να βοηθήσει τις στρατιωτικές δυνάμεις των [[ΗΠΑ]] να αναπτυχθούν τεχνολογικά και να δημιουργηθεί ένα δίκτυο επικοινωνίας το οποίο θα μπορούσε να επιβιώσει σε μια ενδεχόμενη πυρηνική επίθεση.

Το αρχικό θεωρητικό υπόβαθρο δόθηκε από τον [[Τζ. Λικλάιντερ]] (''J.C.R. Licklider'') που ανέφερε σε συγγράμματά του το "[[γαλαξιακό δίκτυο]]". Η θεωρία αυτή υποστήριζε την ύπαρξη ενός δικτύου υπολογιστών που θα ήταν συνδεδεμένοι μεταξύ τους και θα μπορούσαν να ανταλλάσσουν γρήγορα πληροφορίες και προγράμματα. Το επόμενο θέμα που προέκυπτε ήταν ότι το δίκτυο αυτό θα έπρεπε να ήταν αποκεντρωμένο έτσι ώστε ακόμη κι αν κάποιος κόμβος του δεχόταν επίθεση να υπήρχε δίοδος επικοινωνίας για τους υπόλοιπους υπολογιστές. Τη λύση σε αυτό έδωσε ο [[Πολ Μπάραν]] (''Paul Baran'') με τον σχεδιασμό ενός κατανεμημένου δικτύου επικοινωνίας που χρησιμοποιούσε την ψηφιακή τεχνολογία. Πολύ σημαντικό ρόλο έπαιξε και η [[θεωρία ανταλλαγής πακέτων]] του [[Λέοναρντ Κλάινροκ]] (''Leonard Kleinrock''), που υποστήριζε ότι πακέτα πληροφοριών που θα περιείχαν την προέλευση και τον προορισμό τους μπορούσαν να σταλούν από έναν υπολογιστή σε έναν άλλο.

Στηριζόμενο λοιπόν σε αυτές τις τρεις θεωρίες δημιουργήθηκε το πρώτο είδος διαδικτύου γνωστό ως [[ARPANET]]. Εγκαταστάθηκε και λειτούργησε για πρώτη φορά το 1969 με 4 κόμβους μέσω των οποίων συνδέονται 4 μίνι υπολογιστές ([[mini computers]] 12k): του πανεπιστημίου της [[Καλιφόρνια]] στη [[Σάντα Μπάρμπαρα (Καλιφόρνια)|Σάντα Μπάρμπαρα]] του πανεπιστημίου της [[Καλιφόρνια]] στο [[Λος Άντζελες]], το SRI στο Στάνφορντ και το πανεπιστήμιο της [[Γιούτα]]. Η ταχύτητα του δικτύου έφθανε τα 50 kbps και έτσι επιτεύχθηκε η πρώτη ''dial up'' σύνδεση μέσω γραμμών τηλεφώνου. Μέχρι το 1972 οι συνδεδεμένοι στο [[ARPANET]] υπολογιστές έχουν φτάσει τους 23, οπότε και εφαρμόζεται για πρώτη φορά το σύστημα διαχείρισης [[ηλεκτρονικό ταχυδρομείο|ηλεκτρονικού ταχυδρομείου]] (''e-mail'').

Παράλληλα δημιουργήθηκαν και άλλα δίκτυα, τα οποία χρησιμοποιούσαν διαφορετικά πρωτόκολλα(όπως το [[x.25]] και το [[UUCP]]) τα οποία συνδέονταν με το [[ARPANET]]. Το πρωτόκολλο που χρησιμοποιούσε το [[ARPANET]] ήταν το NCP ([[Network Control Protocol]]), το οποίο, όμως, είχε το μειονέκτημα ότι λειτουργούσε μόνο με συγκεκριμένους τύπους υπολογιστών. Έτσι, δημιουργήθηκε η ανάγκη στις αρχές του 1970 για ένα πρωτόκολλο που θα ένωνε όλα τα δίκτυα που είχαν δημιουργηθεί μέχρι τότε. Το 1974 λοιπόν, δημοσιεύεται η μελέτη των [[Βιντ Σερφ]] (''Vint Cerf'') και [[Μπομπ Κάαν]] (Bob Kahn) από την οποία προέκυψε το [[TCP/IP|πρωτόκολλο TCP]] (Transmission Control Protocol) που αργότερα το 1978 έγινε [[TCP/IP]], προσετέθη δηλαδή το [[Internet Protocol]] (IP), ώσπου το 1983 έγινε το μοναδικό πρωτόκολλο που ακολουθούσε το [[ARPANET]].

Το 1984 υλοποιείται το πρώτο ''DNS'' ([[Domain Name System]]) σύστημα στο οποίο καταγράφονται 1000 κεντρικοί κόμβοι και οι υπολογιστές του διαδικτύου πλέον αναγνωρίζονται από διευθύνσεις κωδικοποιημένων αριθμών. Ένα ακόμη σημαντικό βήμα στην ανάπτυξη του διαδικτύου έκανε το [[Εθνικό Ίδρυμα Επιστημών]] ([[National Science Foundation]], NSF) των [[Ηνωμένες Πολιτείες Αμερικής|ΗΠΑ]], το οποίο δημιούργησε την πρώτη διαδικτυακή πανεπιστημιακή ραχοκοκκαλιά (backbone), το [[NSFNet]], το 1986. Ακολούθησε η ενσωμάτωση άλλων σημαντικών δικτύων, όπως το [[Usenet]], το [[Fidonet]] και το [[Bitnet]].

Ο όρος Διαδίκτυο/Ίντερνετ ξεκίνησε να χρησιμοποιείται ευρέως την εποχή που συνδέθηκε το [[ARPANET]] με το [[NSFNet]] και Internet σήμαινε οποιοδήποτε δίκτυο χρησιμοποιούσε [[TCP/IP]]. Η μεγάλη άνθιση του διαδικτύου όμως, ξεκίνησε με την εφαρμογή της υπηρεσίας του [[Παγκόσμιου Ιστού]] από τον [[Τιμ Μπέρνερς-Λι]] στο ερευνητικό ίδρυμα [[CERN]] το [[1989]], ο οποίος είναι στην ουσία, η "πλατφόρμα", η οποία κάνει εύκολη την πρόσβαση στο διαδίκτυο, ακόμη και στη μορφή που είναι γνωστό σήμερα.

Το [https://disolt.com/arpanet-internet/ 1969 το Γραφείο ερευνών Αμύνης] – Defense Advanced Research Projects Agency (DARPA) χρηματοδότησε ένα σχέδιο για την υλοποίηση του πρώτου «Δικτύου». Το δίκτυο ονομάστηκε A.R.P.A.N.E.T. και έγινε το πρώτο δίκτυο στον κόσμο.

Το A.R.P.A.N.E.T. έγινε ένα εργαλείο το οποίο βοήθησε τα πανεπιστήμια της Αμερικής να μοιράζονται πληροφορίες, ιδέες και δεδομένα με ένα μοναδικό τρόπο για την εποχή εκείνη. Το A.R.P.A.N.E.T. έδωσε μια νέα έννοια στον τρόπο που λειτουργούσαν οι υπολογιστές μέχρι τα τέλη του 1960. Μέχρι τότε, οι υπολογιστές λειτουργούσαν κάπως «μοναχικά», δηλαδή εάν στον ίδιο χώρο είχαμε δύο υπολογιστές, αυτοί δεν μπορούσαν να επικοινωνήσουν μεταξύ τους. Με το A.R.P.A.N.E.T. οι υπολογιστές χρησιμοποιούσαν την τεχνολογία του τοπικού δικτύου, όχι του διαδικτύου το οποίο δεν είχε εφευρεθεί έως τότε, ώστε να μπορούν να επικοινωνήσουν μεταξύ τους και να ανταλλάξουν δεδομένα.

Το 1972 με την χρήση του A.R.P.A.N.E.T. δημιουργήθηκε ακόμα μια τεχνολογία τόσο γνωστή και χρήσιμη, που τη χρησιμοποιούμε όλοι ακόμα και σήμερα, το email!

== Οι πληροφορίες στο διαδίκτυο ==
Το διαδίκτυο, σε συνδυασμό με την ολοένα αναπτυσσόμενη ψηφιακή τεχνολογία, έχει δημιουργήσει μία τεράστια αγορά γνώσεων/[[πληροφορία|πληροφοριών]]. Παραδοσιακές μορφές [[τέχνη]]ς (όπως για παράδειγμα ο [[κινηματογράφος]] και η [[μουσική]]) μέσω της ψηφιακής τεχνολογίας παίρνουν την ίδια μορφή (αρχείων δεδομένων) με αντικείμενα που εκ πρώτης όψεως είναι εντελώς διαφορετικά (όπως για παράδειγμα η [[ιατρική]] επιστήμη ή κάποιο πρόγραμμα [[λογισμικό|λογισμικού]]).
Παρατηρείται λοιπόν μία συγκέντρωση [[γνώση]]ς ή, αν είναι δυνατό να λεχθεί, πολιτιστικής κληρονομιάς, που σχετίζεται άμεσα με το διαδίκτυο. Το μεγάλο ερώτημα που προκύπτει πλέον είναι το "ποιος θα διοικήσει, ποιος θα ελέγξει τη γνώση αυτή".

Από τη στιγμή που το διαδίκτυο είναι ένα δίκτυο συνδεδεμένων υπολογιστών, κάθε χρήστης έχει τη δυνατότητα να μοιραστεί πληροφορίες με άλλους χρήστες γενόμενος, πολλές φορές, ο ίδιος δημιουργός και πάροχος των πληροφοριών αυτών. Δεν υπάρχει άμεσος έλεγχος των πληροφοριών που "ανεβαίνουν" στο διαδίκτυο από κάποιον ιεραρχικά ανώτερο χρήστη ή οργανισμό. Το θέμα της μη ιεραρχημένης πληροφορίας, όμως, τίθεται υπό αμφισβήτηση. Ο όγκος της πληροφορίας στο διαδίκτυο είναι πράγματι μεγάλος. Παρ' όλα αυτά, υπάρχουν πληροφορίες ευκολότερα και δυσκολότερα προσβάσιμες από τον χρήστη.

Το διαδίκτυο κατέστησε εφικτή τη συγκέντρωση μεγάλου όγκου πληροφοριών και επηρέασε σημαντικά τον τρόπο διάθεσής τους, δεν συμβαίνει όμως στον ίδιο βαθμό το ίδιο και στον τρόπο παραγωγής αυτών. Για παράδειγμα, ο τρόπος παραγωγής μιας κινηματογραφικής ταινίας δεν έχει επηρεαστεί σημαντικά από την ύπαρξη του διαδικτύου, ανεξάρτητα από το αν έχει επηρεαστεί ή όχι από την ψηφιακή τεχνολογία. Παρ' όλα αυτά, και σύμφωνα με την "ιντερνετοφιλική" προσέγγιση, το διαδίκτυο ασκεί μεγάλη επίδραση στη διαδικασία παραγωγής δημοσιογραφικών προϊόντων. Η δημιουργία της [[είδηση]]ς παύει να είναι πλέον μονοπώλιο λίγων, αφού ο κάθε χρήστης μπορεί εάν το επιθυμεί να δημιουργήσει πληροφορία ανά πάσα στιγμή. Το πιο τρανταχτό παράδειγμα της επίδρασης αυτής είναι τα [[ιστολόγιο|ιστολόγια]] (''blogs''), όπου μπορεί κανείς να εκφέρει απόψεις και να σχολιάσει γεγονότα πάσης φύσεως (βλ. [[δημοσιογραφία στον ιστό]] και [[δημοσιογραφία των πολιτών]]).

Ως αποτέλεσμα της επιρροής αυτής του διαδικτύου στην παραγωγή ειδήσεων, τα όρια μεταξύ ενός απλού χρήστη του διαδικτύου και ενός επαγγελματία δημοσιογράφου γίνονται περισσότερο δυσδιάκριτα. Αυτό με τη σειρά του οδηγεί στην ανάγκη για επαναπροσδιορισμό της έννοιας της [[δημοσιογραφία]]ς καθώς και της απαραίτητης εκπαίδευσης των δημοσιογράφων. Η ανάγκη για τον επαναπροσδιορισμό της δημοσιογραφίας, όμως, δεν είναι τόσο μεγάλη σύμφωνα με τους υποστηρικτές της "[[αντι-πλουραλιστική]]ς" προσέγγισης, καθώς θεωρούν πως το διαδίκτυο δεν μπορεί να ασκήσει ουσιαστική επίδραση στην [[επικοινωνία]] γενικότερα και στη δημοσιογραφία ειδικότερα.

Επίσης, λόγω της μεγάλης συγκέντρωσης γνώσης στο διαδίκτυο, η έννοια της κοινωνικής ισότητας παίρνει και πάλι μεγάλη σημασία. Το χάσμα ανάμεσα σε πληροφοριακά πλούσιους και πληροφοριακά φτωχούς θα διευρύνεται όσο αυξάνεται η συγκέντρωση της γνώσης αυτής. Το παραπάνω αποτελεί ακόμη έναν λόγο που κάνει πιο επιτακτική την ανάγκη για διερεύνηση του αρχικού ερωτήματος "ποιος θα ελέγξει τη γνώση αυτή".

Η γλώσσα που χρησιμοποιείται περισσότερο στη διακίνηση της πληροφορίας στο διαδίκτυο είναι η [[Αγγλική γλώσσα|αγγλική]]. Έχοντας αναπτυχθεί τα τελευταία χρόνια, το διαδίκτυο περιλαμβάνει πλέον ποιοτικά και ποσοτικά ευρύ περιεχόμενο και στις υπόλοιπες γλώσσες των περισσότερο αναπτυγμένων χωρών. Ωστόσο, υπάρχουν ακόμη δυσλειτουργίες και τεχνικά προβλήματα σχετικά με την κωδικοποίηση, όπως το [[mojibake]].

== Νομικά και ηθικά ζητήματα ==
Η παραβίαση [[πνευματικά δικαιώματα|πνευματικών δικαιωμάτων]], η [[πορνογραφία]], η [[ψευδοπροσωπία]] και η προσφορά παρανόμων προϊόντων είναι φαινόμενα υπαρκτά στο διαδίκτυο και ο περιορισμός τους είναι ιδιαίτερα δύσκολος. Για παράδειγμα, η λέξη "sex" παραμένει μία από τις πλέον δημοφιλείς στις [[μηχανή αναζήτησης|μηχανές αναζήτησης]]. Συχνά, η ανησυχία αυτή, που θεωρείται αβάσιμη, μπορεί να υποστηριχθεί από κάποια εγκλήματα ή αποτρόπαιες καταστάσεις (συνήθως περιπτώσεις [[παιδεραστία]]ς κ.ά.).

Το διαδίκτυο έχει κατηγορηθεί ως παράγοντας που έπαιξε ρόλο σε θανάτους. Ο [[Μπράντον Βέντας]] (Brandon Vedas) πέθανε από υπερβολική δόση ενός μείγματος νομίμων και παρανόμων [[ναρκωτικά|ναρκωτικών]] παρακινούμενος από συνομιλητές του στο [[IRC]]. Ο [[Σων Γούλεϊ]] (''Shawn Woolley'') αυτοκτόνησε με [[πιστόλι]] για λόγους που σχετίζονται με τον εθισμό του με το [[EverQuest]], ένα [[Μαζικά Πολυχρηστικό Διαδικτυακό Παιχνίδι Ρόλων]] (''MMORPG''), όπως ισχυρίστηκε η μητέρα του. Ο [[Άρμιν Μάιβες]] (Armin Meiwes) μαχαίρωσε μέχρι θανάτου και έφαγε μέρος του σώματος του [[Μπερντ-Γιούργκεν Μπράντες]] (Bernd Jürgen Brandes) όταν ο τελευταίος απάντησε στην αγγελία του πρώτου που ζητούσε έναν «μεγαλόσωμο άνδρα έτοιμο να σφαγιαστεί και μετά να καταβροχθιστεί».

Επιπλέον, το διαδίκτυο είναι μη ελεγχόμενο, με την έννοια ότι δεν υπάρχει κάποια ενιαία κυβερνητική ή άλλη αντίστοιχη αρχή, η οποία θα ελέγχει το περιεχόμενό του πριν αυτό δημοσιευθεί -σύμφωνα με πολλούς χρήστες αυτό θα αποτελούσε [[λογοκρισία]]. Όπως χαρακτηριστικά λέγεται "το διαδίκτυο ελέγχεται από τους χρήστες του". Βεβαίως, οι κρατικές υπηρεσίες και αστυνομίες σε κάθε χώρα, καθώς και οι αντίστοιχες νομοθετικές ρυθμίσεις, παρεμβαίνουν για την αναστολή των αξιόποινων πράξεων που διαπράττονται μέσω διαδικτύου.

Επίσης, ένα ακόμη ηθικό ζήτημα είναι ο συγκεντρωτισμός των [[Μ.Μ.Ε.]] και αναφέρεται στο ολιγοπώλιο μικρού σχετικά αριθμού εταιριών που κατέχουν τα μέσα και ελέγχουν όλη την αλυσίδα διανομής του προϊόντος. Στα πλαίσια του διαδικτύου τίθεται το ερώτημα του κατά πόσο οι οικονομικές διαδικασίες στο παρόν καπιταλιστικό γίγνεσθαι περιορίζουν τη δημόσια σφαίρα και το αν είναι αποδεκτή ή κατακριτέα η πρωτοφανής ισοτιμία στην παρουσία και διαχείριση της πληροφορίας και του εμπορεύματος στον χώρο του διαδικτύου. Επίσης παρά το γεγονός ότι το διαδίκτυο συχνά περιγράφεται ως ''αποκεντρωμένο'', με απροσπέλαστο όγκο πληροφοριών και, συνεπώς, χωρίς κεντρικό έλεγχο, είναι εμφανής η εκτενής ιεράρχηση του περιεχομένου από μηχανές αναζήτησης και η γενικότερη διαιώνιση των ιστοτόπων με την υψηλότερη επισκεψιμότητα.

== Πρόσβαση στο διαδίκτυο ==

Κοινές μέθοδοι πρόσβασης στο διαδίκτυο είναι η [[Επιλογική πρόσβαση|επιλογική]] και η [[Πρόσβαση ευρείας ζώνης|ευρυζωνική]]. Δημόσιοι χώροι για χρήση του διαδικτύου περιλαμβάνουν τις [[βιβλιοθήκη|βιβλιοθήκες]] και τα [[Internet cafe]]s, όπου υπάρχουν διαθέσιμοι υπολογιστές με σύνδεση στο διαδίκτυο. Υπάρχουν επίσης, σημεία πρόσβασης στο διαδίκτυο σε δημόσιους χώρους όπως είναι οι αίθουσες αναμονής [[αεροδρόμιο|αεροδρομίων]], μερικές φορές μόνο για σύντομη χρήση ενόσω περιμένουμε. Τέτοια σημεία είναι γνωστά και με διάφορους άλλους όρους, όπως «δημόσια περίπτερα διαδικτύου», «δημόσια τερματικά διαδικτύου» και «ιστο - [[τηλέφωνο|τηλέφωνα]]».

Η δικτύωση μέσω [[Wi-Fi]] παρέχει ασύρματη πρόσβαση στο διαδίκτυο. Ασύρματα σημεία πρόσβασης ([[hotspot]]) που παρέχουν τέτοια πρόσβαση περιλαμβάνουν τα Wifi-cafes, όπου κάποιος αρκεί να φέρει τις δικές του/της ασύρματες συσκευές όπως [[Φορητός υπολογιστής|φορητό Η/Υ]] ή [[Προσωπικός ψηφιακός βοηθός|PDA]]. Οι υπηρεσίες αυτές μπορεί να είναι δωρεάν σε όλους, είτε δωρεάν μόνο σε πελάτες, είτε επί πληρωμή. Ένα hotspot δεν χρειάζεται να περιορίζεται σε ένα συγκεκριμένο περιβάλλον. Ολόκληρες πανεπιστημιουπόλεις και πάρκα έχουν αυτή τη δυνατότητα, ακόμη και ολόκληρες περιοχές. Προσπάθειες να συνδεθεί και ο αγροτικός πληθυσμός έχουν οδηγήσει στα [[Ασύρματο κοινοτικό δίκτυο|ασύρματα κοινοτικά δίκτυα]].

Τα πλεονεκτήματα της πρόσβασης ενός χρήστη μέσω του δικού του υπολογιστή (αντί μέσω δημόσιου τερματικού) περιλαμβάνουν τη δυνατότητα για κατέβασμα και ανέβασμα αρχείων χωρίς περιορισμούς, τη χρήση του αγαπημένου του [[φυλλομετρητής|φυλλομετρητή]] (ή προγράμματος ανάγνωσης ιστοσελίδων, το οποίο αποτελεί ορθότερη ορολογία των λέξεων: web browser) και των ρυθμίσεων αυτού (το μενού των ρυθμίσεων μπορεί να απενεργοποιηθεί σε έναν δημόσιο υπολογιστή) και την εκτέλεση δραστηριοτήτων στο διαδίκτυο με τη χρήση δικών του προγραμμάτων και δεδομένων.

Χώρες με πολύ καλή πρόσβαση στο διαδίκτυο περιλαμβάνουν τη [[Νότια Κορέα]], όπου το 50% του πληθυσμού έχει ευρυζωνική πρόσβαση, τη [[Σουηδία]] και τις [[ΗΠΑ]].

=== Διαδίκτυο και [[Ευρωπαϊκή Ένωση]] ===
Το δικαίωμα των Ευρωπαίων πολιτών για ελεύθερη πρόσβαση στο διαδίκτυο κατοχυρώνεται στο άρθρο 11 του Χάρτη των Θεμελιωδών Δικαιωμάτων της Ευρωπαϊκής Ένωσης περί ελευθερίας της έκφρασης και της ενημέρωσης. Πρόσφατα στο [[Ευρωπαϊκό Κοινοβούλιο]] ψηφίστηκε τροπολογία σύμφωνα με την οποία «δεν μπορεί να επιβάλλεται περιορισμός επί των θεμελιωδών δικαιωμάτων και ελευθεριών των τελικών χρηστών, χωρίς να προηγηθεί δικαστική απόφαση... εκτός από περιπτώσεις όπου απειλείται η ασφάλεια των πολιτών και στις οποίες η απόφαση δύναται να είναι αντίστοιχη». Ακόμη όμως και με την εν λόγω τροπολογία η πρόσβαση στο διαδίκτυο θα μπορεί να απαγορευτεί με σχετικές δικαστικές αποφάσεις που θα επιβάλλει η εκάστοτε εθνική νομοθεσία στο όνομα της απειλής της ασφάλειας. Συγκεκριμένα, η τροπολογία αναφέρει επίσης «…η πρόσβαση στο διαδίκτυο δεν μπορεί να περιοριστεί χωρίς να προηγηθεί δικαστική απόφαση. Εξαιρούνται οι περιπτώσεις όπου απειλείται η ασφάλεια των πολιτών.» Χαρακτηριστικό παράδειγμα αποτελεί η [[Ηνωμένο Βασίλειο|Βρετανία]], στην οποία οι πάροχοι απαγόρευσαν την πρόσβαση σε μια λίστα ιστοσελίδων στην οποία μέχρι τώρα βρίσκονταν σελίδες παιδικής πορνογραφίας, όμως πρόσφατα προστέθηκαν και άλλες, όπως αυτή που αφορά το [[Χάκερ|χάκινγκ]] (hacking). Στους χρήστες που θα επιχειρούν να εισέλθουν σε κάποια από αυτές τις σελίδες θα απαγορεύεται η είσοδος, ενώ τα ηλεκτρονικά τους ίχνη θα καταγράφονται. Έτσι, παρά την εν λόγω τροπολογία, εξακολουθεί να μην λαμβάνεται υπ’ όψη ότι το αδιάσειστο δικαίωμα της πρόσβασης των πολιτών στο διαδίκτυο αποτελεί προαπαιτούμενο για την προάσπιση και άλλων θεμελιωδών δικαιωμάτων όπως η γνώση, η παιδεία η ελευθερία έκφρασης και πολιτικής δράσης.

Είναι σημαντικό, επίσης, να κατανοηθεί πως οι χρήστες του διαδικτύου δεν είναι πελάτες αλλά πολίτες και ως τέτοιοι θα πρέπει να λογίζονται σε θέματα που αφορούν αφενός την υποδομή του διαδικτύου και αφετέρου το δικαίωμα πρόσβασης σε αυτό. Σχετικά με την υποδομή οφείλει η εκάστοτε εθνική αρχή να μεριμνά για την επέκταση του δικτύου, ακόμη και σε περιοχές που η ιδιωτική πρωτοβουλία αρνείται να προβεί στην απαιτούμενη επένδυση, όταν τη θεωρεί οικονομικά ασύμφορη. Έτσι θα διασφαλιστεί το δικαίωμα των πολιτών για ενημέρωση και ελευθερία έκφρασης. Όσον αφορά την πρόσβαση πρέπει να κατοχυρώνεται το δικαίωμα των πολιτών για ελεύθερη και ισότιμη πρόσβαση όπως αναφέρθηκε και με τα παραπάνω.

== Κίνδυνοι του διαδικτύου ==
Η πρόσβαση στο διαδίκτυο σήμερα δεν είναι ακίνδυνη, ανεξάρτητα από τον τρόπο χρήσης των υπηρεσιών του. Υπάρχουν κακόβουλοι χρήστες και αρκετές δυνατότητες πρόκλησης ζημιών, τόσο στο επίπεδο του χρησιμοποιούμενου λογισμικού και υλικού, όσο και σε προσωπικό επίπεδο.

=== Πρόκληση ζημιών στο υπολογιστικό σύστημα ===
Ο κύριος κίνδυνος πρόκλησης ζημιών στο υπολογιστικό σύστημα ενός ανυποψίαστου χρήστη είναι η μόλυνση του συστήματος με κάποιον [[Ιός (πληροφορική)|ιό]]. Η μόλυνση γίνεται όταν ο χρήστης καλείται να λάβει κάποιο -φαινομενικά αθώο- αρχείο όπως ένα κείμενο ή μια φωτογραφία και, όταν δοκιμάσει να το χρησιμοποιήσει, ο ιός αναλαμβάνει δράση μολύνοντας το σύστημα. Μπορεί να καταστρέψει αρχεία ή και ολόκληρο τον [[Σκληρός δίσκος|σκληρό δίσκο]] του συστήματος. Άλλες φορές είναι δυνατή η αποστολή ιού απευθείας από τον ιστοτόπο που επισκέπτεται ο χρήστης, χωρίς να εμφανισθεί κάποια ένδειξη λήψης αρχείου. Η περίπτωση αυτή εκμεταλλεύεται κενά ασφαλείας στο λογισμικό του χρήστη ([[φυλλομετρητής|φυλλομετρητή]] ή [[Λειτουργικό σύστημα]]).

Παρόμοιας δράσης είναι και ένα πρόγραμμα που αποκαλείται worm (=σκουλήκι). Είναι παρόμοιο σε αποτέλεσμα με τον ιό, αλλά, αντίθετα από αυτόν, δεν απαιτεί την "προσκόλλησή" του σε ένα αρχείο, έχοντας έτσι περισσότερη αυτονομία. Η βλάβη που προκαλεί το worm δεν είναι τόσο ευρεία στο σύστημα, όσο στο δίκτυο σύνδεσης, επειδή καταναλώνει σημαντικό [[εύρος ζώνης]] (bandwidth).

Άλλος κίνδυνος είναι ο [[Δούρειος Ίππος (Λογισμικό)|Δούρειος Ίππος]], ένα πρόγραμμα που ξεγελά τον χρήστη του, ο οποίος χρησιμοποιώντας το νομίζει ότι εκτελεί κάποια εργασία, ενώ στην πραγματικότητα εκτελεί κάποια άλλη, συνήθως εγκατάσταση άλλων κακόβουλων προγραμμάτων. Αντίθετα από τους ιούς, οι δούρειοι ίπποι δεν επιμολύνουν αρχεία.

=== Πρόκληση ζημιών σε προσωπικά δεδομένα ===
Στην κατηγορία αυτή υπάγονται τόσο οι δούρειοι ίπποι που προαναφέρθηκαν, όσο και κακόβουλα μηνύματα [[ηλεκτρονικό ταχυδρομείο|ηλεκτρονικού ταχυδρομείου]]. Με τον τρόπο αυτό όχι μόνον είναι δυνατό να υφαρπαγούν προσωπικά δεδομένα κάποιου χρήστη, όπως ο αριθμός ταυτότητάς του ή το ΑΦΜ του, όσο και, πιο σημαντικό, αριθμοί πιστωτικών καρτών, λογαριασμών τραπέζης κτλ. Ανάλογη μέθοδος ακολουθείται και από ορισμένους ιστοτόπους, στους οποίους ο ανύποπτος χρήστης καταχωρεί παρόμοια στοιχεία παραγγέλοντας ένα προϊόν, το οποίο όχι μόνο δε θα λάβει ποτέ, αλλά τα δεδομένα του μπορούν να χρησιμοποιηθούν από τους δημιουργούς του ιστοτόπου για να πραγματοποιήσουν οι ίδιοι αγορές, χρεώνοντας τον "πελάτη" τους. Η μέθοδος υφαρπαγής προσωπικών δεδομένων μέσω ηλεκτρονικού ταχυδρομείου αποκαλείται "[[Phishing]]" (παραφθορά της λέξης fishing = ψάρεμα). Αρκετά προγράμματα περιήγησης (''[[Περιηγητής ιστού|browsers]]'') αναγνωρίζουν τους ιστοτόπους στους οποίους παραπέμπουν τα παραπλανητικά μηνύματα, ωστόσο αυτό δεν συμβαίνει σε ποσοστό 100%. Οι χρήστες είναι καλό να γνωρίζουν ότι κανείς χρηματοπιστωτικός φορέας δεν χρησιμοποιεί το διαδίκτυο για να ανανεώσει προσωπικές πληροφορίες, ενώ ένας προστατευμένος ιστότοπος αρχίζει πάντα με το πρόθεμα https (secure, ασφαλής).

=== Παραπλάνηση ===
Αρκετές φορές οι χρήστες του διαδικτύου χρησιμοποιούν τις υπηρεσίες του για να βρουν πληροφορίες που χρειάζονται. Μερικοί ιστότοποι εμφανίζουν πληροφορίες, οι οποίες φαινομενικά είναι ακριβείς ή αναφέρουν απόλυτα αξιόπιστους δημιουργούς ή πηγές. Το κίνητρο για τέτοιες πράξεις μπορεί να είναι είτε η αποκομιδή ιδίου οφέλους είτε, απλά, η χαρά της παραπλάνησης των (αγνώστων) χρηστών. Ο όρος που περιγράφει αυτού του τύπου την παραπλάνηση είναι **"Hoax"**. Για περισσότερες πληροφορίες δείτε το [http://www.museumofhoaxes.com/ Μουσείο των Hoaxes <small>(αγγλικά)</small>].

=== Προστασία ===
Υπάρχουν τρεις τρόποι προστασίας, οι οποίοι θα πρέπει να χρησιμοποιούνται σε συνδυασμό:
* Χρήση [[Τείχος προστασίας|τείχους προστασίας]] (firewall)
* Χρήση λογισμικού προστασίας ενάντια σε ιούς και προγράμματα κατασκοπείας ([[spyware]]).
* Συνεχής ενημέρωση των χρηστών.

Οι πλέον συνηθισμένοι τρόποι εξαπάτησης των χρηστών είναι το **Phishing** και το **Pharming*':

==== Phishing ====
Το phishing είναι η πράξη με την οποία κάποιος προσπαθεί να αποκτήσει πληροφορίες, όπως ονόματα χρηστών, κωδικούς πρόσβασης καθώς και στοιχεία πιστωτικών καρτών (και συνήθως άμεσα ή έμμεσα χρήματα), αφού έχει μεταμφιεστεί σε μια αξιόπιστη οντότητα μιας ηλεκτρονικής επικοινωνίας.

Οι ανακοινώσεις που υποτίθεται ότι είναι από δημοφιλείς κοινωνικές ιστοσελίδες, ιστοσελίδες δημοπρασιών, απευθείας σύνδεση επεξεργαστών πληρωμής ή διαχειριστές, συνήθως χρησιμοποιούνται για να δελεάσουν το ανυποψίαστο κοινό. Phishing emails μπορεί να περιέχουν συνδέσμους προς ιστοσελίδες που έχουν μολυνθεί με [[κακόβουλο λογισμικό]].

Το phishing συνήθως εκτελείται από πλαστογραφημένο [[Ηλεκτρονικό ταχυδρομείο|e-mail]] ή [[instant messaging]], και συχνά κατευθύνει τους χρήστες να εισάγουν τα στοιχεία σε μια πλαστή ιστοσελίδα, η εμφάνιση και αίσθηση της οποίας είναι σχεδόν πανομοιότυπη με τη νόμιμη. Το phishing είναι ένα από τα παραδείγματα της τεχνικής κοινωνικής μηχανικής που χρησιμοποιούνται για να εξαπατήσουν τους χρήστες, και εκμεταλλεύεται την κακή χρηστικότητα των σημερινών τεχνολογιών ασφαλείας web. Οι προσπάθειες για την αντιμετώπιση του αυξανόμενου αριθμού των αναφερόμενων περιστατικών phishing περιλαμβάνουν τη νομοθεσία, την εκπαίδευση των χρηστών, την ευαισθητοποίηση του κοινού και τεχνικά μέτρα ασφαλείας.

Μια τεχνική phishing περιγράφεται με λεπτομέρεια το 1987 και (σύμφωνα με τον δημιουργό του) η πρώτη καταγεγραμμένη χρήση του όρου «phishing» έγινε το 1995. Ο όρος είναι μια παραλλαγή της αλιείας, πιθανώς επηρεασμένος από phreaking και παραπέμπει στο «δόλωμα». Χρησιμοποιείται με την ελπίδα ότι το ενδεχόμενο θύμα θα "δαγκώνει" κάνοντας κλικ σε ένα κακόβουλο link ή το άνοιγμα ενός κακόβουλου αρχείου, προγραμματισμένου να αντιγράψει οικονομικά στοιχεία ή και κωδικούς πρόσβασης.

Η μέθοδος “[[phishing]]” συχνά συνδέεται με την αθέμιτη απόκτηση δεδομένων ή τη διάπραξη απάτης στο διαδίκτυο. Η έκφραση “phishing” προέρχεται από τη συνήθεια των hackers να χαρακτηρίζουν τους ηλεκτρονικούς τόπους στους οποίους έχουν πρόσβαση “phish”.

Ειδικότερα, ως “phishing” χαρακτηρίζεται η αποστολή ηλεκτρονικών μηνυμάτων ([[Ηλεκτρονικό ταχυδρομείο|e-mails]]) που σκοπό έχουν να προκαλέσουν την κλοπή εμπιστευτικών στοιχείων που ανήκουν στον παραλήπτη του ηλεκτρονικού μηνύματος. Τα ηλεκτρονικά αυτά μηνύματα δίνουν την εντύπωση πως προέρχονται από κάποια τράπεζα και ζητούν από τον παραλήπτη με διάφορες δικαιολογίες και προφάσεις την αποκάλυψη ευαίσθητων δεδομένων, π.χ. τον αριθμό τραπεζικού λογαριασμού του, τον προσωπικό αριθμό αναγνώρισης (PIN). Αν ο ανυποψίαστος παραλήπτης αποκαλύψει τις πληροφορίες αυτές, οι δράστες (phishers) “εισβάλλουν” άμεσα στον λογαριασμό του και, αφού μεταφέρουν χρήματα από αυτόν τον λογαριασμό σε άλλον, τον αδειάζουν.

Επειδή η μέθοδος “phishing” βασίζεται στην πλάνη του θύματος με σκοπό την περιουσιακή του ζημία, είναι προφανές ότι οι Phishers μέσω αυτής προσπορίζουν στον εαυτό τους ή/και σε τρίτους παράνομο περιουσιακό όφελος. Επειδή δε οι δράστες έχουν γνώση και θέληση σχετικά με την παράνομη δραστηριότητά τους, συμπεραίνεται ότι το “phishing” συνιστά απάτη, κατά το άρθρο 386 του [[Ποινικός Κώδικας|Ποινικού Κώδικα]], σύμφωνα με το οποίο «όποιος με σκοπό να αποκομίσει ο ίδιος ή άλλος παράνομο περιουσιακό όφελος βλάπτει ξένη περιουσία πείθοντας κάποιον σε πράξη, παράλειψη ή ανοχή με την εν γνώσει παράσταση ψευδών γεγονότων σαν αληθινών ή την αθέμιτη απόκρυψη ή παρασιώπηση αληθινών γεγονότων τιμωρείται με φυλάκιση τουλάχιστον τριών μηνών και αν η ζημία που προξενήθηκε είναι ιδιαίτερα μεγάλη, με φυλάκιση τουλάχιστον δύο ετών».

==== Pharming ====
Η τεχνική του “pharming” αποτελεί μέθοδο εξαπάτησης μέσω του διαδικτύου παρόμοια με το “phishing” αλλά σαφώς πιο επικίνδυνη από αυτό. Ένα ειδικό πρόγραμμα εκμεταλλεύεται κενά ασφαλείας του συστήματος, διεισδύει στον υπολογιστή του θύματος και το επηρεάζει κατά τέτοιο τρόπο, ώστε, ακόμη και αν ο χρήστης πληκτρολογεί τη σωστή διεύθυνση του διαδικτυακού τόπου που θέλει να επισκεφτεί, θεωρώντας πως βρίσκεται σε ασφαλή χώρο, ο συγκεκριμένος υπολογιστής τον «οδηγεί» μόνο σε πλαστές ιστοσελίδες. Ειδικότερα, αν πρόκειται για ιστοσελίδα τράπεζας, η προσπάθεια του θύματος να πραγματοποιήσει τις συναλλαγές του μέσω on-line banking καταλήγει στη μεταφορά των χρημάτων του στους δράστες (pharmers).

Είναι σαφές ότι η αύξηση των ωρών χρήσης του διαδικτύου πολλαπλασιάζει τον κίνδυνο εγκατάστασης προγραμμάτων που καθιστούν δυνατό το “pharming”, το οποίο βαθμιαία εξελίσσεται σε μία από τις σοβαρότερες μορφές εγκληματικότητας στο διαδίκτυο.

Η μέθοδος “[[pharming]]” αποτελεί ένα είδος διείσδυσης μέσω του διαδικτύου, χωρίς τη συναίνεση του νόμιμου κατόχου των στοιχείων. Συνεπώς, η μέθοδος αυτή, εφόσον είναι ολοφάνερο ότι τελείται με δόλο, συνιστά παραβίαση απορρήτου κατά το άρθρο 370 Γ § 2 του Ποινικού Κώδικα, σύμφωνα με το οποίο «όποιος αποκτά πρόσβαση σε στοιχεία που έχουν εισαχθεί σε υπολογιστή ή σε περιφερειακή μνήμη υπολογιστή ή μεταδίδονται με συστήματα τηλεπικοινωνιών, εφόσον οι πράξεις αυτές έγιναν χωρίς δικαίωμα, ιδίως με παραβίαση απαγορεύσεων ή μέτρων ασφαλείας που είχε λάβει ο νόμιμος κάτοχός τους, τιμωρείται με φυλάκιση μέχρι τρεις μήνες ή με χρηματική ποινή τουλάχιστον 29,00 € (…)».

Συμπερασματικά, οι ανωτέρω δύο μέθοδοι μπορούν να τιμωρηθούν, σύμφωνα με τις ισχύουσες διατάξεις του [[Ποινικός Κώδικας|Ποινικού Κώδικα]]. Για την αντιμετώπιση τέτοιων φαινομένων κρίνεται απαραίτητη η λήψη τεχνικών μέτρων ασφαλείας, καθώς και η ευαισθητοποίηση των χρηστών του διαδικτύου, ώστε να μην γίνονται εύκολα θύματα των phishers και των pharmers.

== Δείτε επίσης ==
* [[Μουντάνεουμ]]
* [[Χάκερ]]
* [[Extranet]]
* [[Internet Archive]]
* [[Intranet]]
* [[Πλοηγός Web]]
* [[MatterNet]]
* [[Διαδίκτυο των πραγμάτων]]

== Παραπομπές ==
<references />
== Πηγές ==
* Robins, Kevin & Frank Webster (1999). Times of the Technoculture: From the Information Society to the Virtual Life, London: Routledge.
* Hauben, M. (1994) 'Netizens an Anthology'
* Παναγιωτοπούλου, Ρ. (2003) Η ψηφιακή πρόκληση: ΜΜΕ και Δημοκρατία. Τυπωθήτω
* Graham, G. (2001) Το Ίντερνετ: μια κοινωνιολογική προσέγγιση. Αθήνα: Περίπλους

== Εξωτερικοί σύνδεσμοι ==


* [http://ipduh.com/el/macro/gr/ Η Ελλάδα στο Διαδίκτυο]
* *Έθνος*, 4 Δεκεμβρίου 2007: [https://web.archive.org/web/20090215121218/http://www.ethnos.gr/article.asp?catid=11429&subid=2&pubid=150318 Η χρήση του Διαδικτύου στην Ελλάδα και στην Ευρώπη].
* Ι. Παναγόπουλος, Κ.Σ. Φίλος, «[http://www.anaesthesiology.gr/journals/2005JF-1.pdf Ιατρική και Διαδίκτυο: Μέρος 2ον. Ποιότητα πληροφοριών και Διαδίκτυο]», *Ελληνική Αναισθησιολογία*, 2005; 38: 33-40 .
* [https://web.archive.org/web/20040331183105/http://worldofends.com/ *World of Ends, What the Internet Is and How to Stop Mistaking It for Something Else'' by Doc Searls and David Weinberger]
* The Internet Society (ISOC)
* Internet Mapping Project
* RFC 801, planning the TCP/IP switchover
* Access and usage statistics: https://web.archive.org/web/20030608084145/http://www.cyberatlas.internet.com/big_picture/geographics/article/0,,5911_151151,00.html, https://web.archive.org/web/20170319024203/http://cyberatlas.internet.com/big_picture/traffic_patterns/article/0,,5931_3099471,00.html, https://web.archive.org/web/20140407230419/http://banners.noticiasdot.com/termometro/boletines/docs/consultoras/idate/2003/idate_244.pdf (pdf)
* Access and usage statistics: «September 2003 Internet Usage Stats» reported by Nielsen//NetRatings Inc. Αρχειοθετήθηκε 1/2/2018
* V7ndotcom Elursrebmem
* Access at home, by native language
* John Walker: The Digital Imprimatur
* Εισαγωγή στην προσβασιμότητα στο διαδίκτυο 
* χρήσιμα εργαλεία για το διαδίκτυο στα ελληνικά
* Μανιφέστο 
* 
* Στο ekriti.gr άρθρο Η ιστορία του Διαδικτύου. 


Κατηγορία:Ψηφιακή τεχνολογία
Κατηγορία:Εικονική πραγματικότητα
Κατηγορία:Τεχνολογία των μέσων ενημέρωσης
Διαδικτυο